GRUNDEJERFORENINGEN GRØNNÆSSE BAKKER

**Grenaffaldsordningen i 2015**

Grenaffald vil også i år blive afhentet umiddelbart efter skolernes efterårsferie,

dvs. afhentning i uge 43/fra mandag d. 19.oktober.

**Grenaffald bør først lægges ud i rabatten de sidste par uger op til afhentningen**

**Der må ikke lægges grenaffald ud efter søndag d.18/10 i uge 42**

***Grenlængde maksimum 2 meter!***

*Medlemmerne anbefales at sende deres e-mail-adresse, evt. supplerende telefonnumre og andre ændringer på adresselisten til sekretær*

*Rigmor Bækholm, GB14, mail: rigmor.b@hotmail.com.*

*Adresseoplysningerne bliver tilføjet medlemsoversigten, som hvert år distribueres til medlemmerne sammen med referatet fra generalforsamlingen.*

*Via mail kan vi bedre holde hinanden orienteret, fx ved stormskader eller hærværk, ligesom*

*dokumenter – fx referater – som en ekstra service kan udsendes via denne kanal.*

REFERAT AF 47. ORDINÆRE GENERALFORSAMLING DEN 25. APRIL 2015 kl. 10

*Afholdt i Kantinen på Behandlingshjemmet Sølager, Sølagerveje 40 (over for Guldsmedebakken).*

*(Forklaring på forkortelser: GB = Guldsmedebakken, SD = Sommerfugledalen, GH = Grønnehavevej)*

Formand Nicole Schoer, GB13, bød velkommen med en særlig hilsen til de nytilkomne og åbnede generalforsamlingen med en præsentationsrunde af bestyrelsen og de fremmødte, der også krydsede sig af på vores kortskitse:

GB4, GB14, GB9, GB11, GB 13, GB19, GB24, GB26, GB28, GB25, GB29, GB35, GB39, SD 7, SD14, (22 personer (15-ejendomme) var mødt frem.

1. Valg af dirigent

Henning Balle GB29 blev valgt som dirigent og konstaterede, at generalforsamlingen var lovligt indvarslet og dagsordenen også i orden. Dirigenten overtog herefter styringen af dagsordenen.

2. Formandens beretning :

Bestyrelsen har i 2014, og i lighed det forgangne år, haft flere sager på dagsorden. Det blev også til en ny generalforsamling d. 3 maj vedr. ændringen af vores vedtægter. Vi har, ud over det konstituerede møde efter GF d. 5 april 2014, afholdt to møder.  
Hvad medlemslisten angår, har vi haft flere opdateringer. Der har nemlig været en positiv udvikling med hensyn til salget af sommerhuse i vores område, og nye medlemmer i SD 10, GB 20 og GB 28 er kommet til. Bestyrelsen vil derfor på foreningens vegne benytte lejligheden til at byde jer alle velkommen.   
Traditionen tro, har bestyrelsen sendt en velkomstpakke til vores nye medlemmer per post eller mail.  
I løbet af 2014 er trapperne blevet efterset, og flere steder er der kommer gelænder op. Det øger sikkerheden, når man færdes, ikke mindst om efteråret, hvor der er våde blade, som gør trinene glatte.   
De skal igen i år repareres og vedligeholdes. Ligesom ”trekanten” bliver passet, og græsset der bliver slået mindst en gang om året.  
Helt så godt gik det ikke med kontingentbetalingen. Desværre igen i år, må det nævnes, at kontingentbetalingen er en af de sager, som vi har brugt tid på. En svær sag. Ikke mindst Torben GB11, som udfører et stort stykke arbejde m.h.t. regnskabet og inddrivningen.  
Det er ikke en uproblematisk opgave for vor kasserer, som har måttet sende rykkere m.m. Det er ærgerligt, at Torben skal bruge så mange resurser på at indhente de sidste indbetalinger fra medlemmerne. Det burde ikke være nødvendigt, idet medlemskabet af grundejerforeningen er tinglyst, og derfor er der tvungent medlemskab. Kontingentet forfalder til betaling d. 15 maj.  
  
Bedre har det ikke været med hensyn til vedligeholdelsen af de tomme grunde. Der har været flere verserende sager, som bestyrelsen har måtte bruge tid på. Faktisk drejer det sig om 3 grunde. I forbindelsen med den ene af sagerne har vi været tvunget til at bringe den til inkasso. Det står tydeligt i foreningens servitutter, at ubebyggede dele af parcellerne skal vedligeholdes som have. Græsslåningen, også af de tomme grunde, SKAL foretages mindst en gang om året, og det skal være inden 1. juli. Det er ikke kun for et syns skyld – brandfare er hovedproblemet. Bestyrelsen vil gerne henvise til vedtægterne, og vi anbefaler på det kraftigste, at dette bliver overholdt.  
Heller ikke vedligeholdelsen af rabatterne er altid uden problemer. Husk at rabatterne ikke skal bruges som oplagringsplads for byggemateriale eller til henlæggelse at affald.

Som I alle ved, har vi en udmærket ordning med afhentningen af haveaffaldet i uge 43. Det har fungeret fint, og ordningen styres med sikkert hånd af Georg GB4.  
Husk at planlægge derefter, men husk også at der ikke må placeres grenaffald i rabatten inden ugerne 41-42, og ikke efter søndag i uge 42. Vores *grenmand* fotograferer hver parcels rabat, i år mandag d. 18/10 og laver et tilbud på denne baggrund. Vi betaler alle til afhentningen, der kun kan holdes på en lav udgift under disse forudsætninger. Husk også, at de enkelte grene ikke må være længere end 2m af hensyn til selve opsamlingen.

Til jeres orientering har bestyrelsen haft en sag omkring de sten, som er placeret i vejens græsareal. Spørgsmålet om lovligheden af placeringen blev rejst af et af vores medlemmer. Efter at bestyrelsen har kontaktet Halsnæs Kommunen, ligger det nu fast, at store sten, der ligger i vejens græsareal, er ulovlige. Kommunen har selv straks flyttet de kampesten, der lå på hjørnet ud til Sølagervejen. Vi må derfor som bestyrelse gøre grundejerne opmærksomme på sagen, bl.a. at set fra et forsikringssynspunkt, er det den enkelte grundejer, der er ansvarlig i tilfælde af forvoldt skade. Stenene skal fjernes også for den enkeltes skyld – da det er et privat forsikringsspørgsmål.

Også i år vil bestyrelsen gerne opfordre til forsigtigt kørsel. Der kan være børn på vejen. Der er flere biler, som har for meget fart på, og det er vigtigt at passe på. Så kør hensynsfuldt og fortæl jeres besøgende, at de gerne må slippe speederen på vore sommerhusveje.

Ved sidste generalforsamlingen nævnte bestyrelsen, at der var blevet observeret løse hunde i området. Når man færdes i det offentlige rum er man som hundeejer lovmæssigt forpligtet til at holde sin hund i snor. Hvis I har gæster, må I huske dem på det.

Til sidst og ikke mindst vil bestyrelsen gerne takke Niels, vor altid venlige og dygtige sekretær. Han har ikke ønsket at genopstille for at få mere tid sammen med familien. Han har været en stor hjælp for os alle sammen, og det har været en fornøjelse at arbejde sammen med ham.

Som formand, ønsker jeg også at benytte mig af muligheden for at kunne takke de øvrige medlemmer af bestyrelsen for det store arbejde.

God sommer til alle.

Spørgsmål til beretningen/bestyrelsen/kommentarer:

1. Ole H GB9: Er det tilladt at lave garagesalg**?**

Torben GB13: Nej, det er ikke tilladt. Ifølge vedtægterne må der ikke foregå noget af erhvervsmæssig karakter i området.

2. Ole GB9: Afløb i vej skaber problemer. Der opstår en sø nedenfor GB ved Sølagervejen. Hvad kan der gøres**?**

Benny GB35, tidligere, mangeårigt bestyrelsesmedlem: Det er Halsnæs kommunes opgave. Sommerhusområdet er ikke kloakeret.

3. Niels GB19 havde en kommentar: Bestyrelsen har diskuteret sagen om stenene. Der er for og imod, men det er ulovligt. Og det er vores opgave at gøre opmærksom på det.

Georg GB4 kommentar: På en forespørgsel fik jeg brev fra kommunen om, at det er OK at lægge sine sten på den anden side af hækken. Det koster meget at få dem fjernet helt fra sin grund. Man kan lade dem ligge, men så er det altså et spørgsmål om privat ansvar.

Ole GB9 havde en opfordring: Man kan skride ind i dem, når det er glat, så de skal væk.

Henning GB29: Man kan overveje, om foreningen skal betale fjernelsen af stenene, når de er udlagt af bestyrelsen.

4. Grethe GB24 Havde også en kommentar: Det er folk udefra, der lader hunde gå løst. Det kan vi ikke undgå, selvom vi selv holder vores i snor..

Beretningen blev herefter godkendt af forsamlingen:

*I lighed med sidste år rundsender sekretæren i begyndelsen af oktober en påmindelse pr. mail om afhentning af grenaffald.*

3. Årsregnskab

Kasserer, Torben GB11 fremlagde regnskabet.

Det har tidligere været Benny GB35. Torben har påtaget sig at være kasserer, men det afhænger helt af, hvordan det forløber fremover, om han vil blive ved med det.

**Foreningskonto:**

Udgifter: Der er blevet brugt et lidt højere beløb til kontor etc., end budgettet viser. Bestyrelsen har haft udgifter til advokat-responsum i forbindelse med vedtægtsændringen. Beløbet er bogført her.

Status:

Kassebeholdningen/balancen var pr. 31. december 2014 på 30.509 kr. mod en budgetteret kassebeholdning på 29.243 kr.

**Vejfond:**

Opsparingen i vejfonden kører også efter planen. Formuen var pr. 31. december 2014 på 169.769 kr. Mod en budgetteret formue på 170.137kr.

Vedligeholdelse tages herfra.

Regnskabet blev herefter taget til efterretning og godkendt af forsamlingen uden yderligere bemærkninger, konstaterede Henning.

# 4. Behandling af indkomne forslag

Ingen

5. Budget samt fastsættelse af kontingent

Kassereren fremlagde budget for såvel foreningskonto som vejfond.

a) Kontingent

Medlemskontingent er nedsat til 300 kr. og samlet kontingent/bidrag til vejfond for 2015 bliver derfor: 1300 kr.

b)Vejfond:

Vejfondskontoen: 216.269 kr. Dette år er sidste år for indbetaling til vejfonden. Bestyrelsen skønner, vi har nok for nærværende.

Kommentarer:

Niels: Bestyrelsen overvåger løbende situationen. For 3-4 år siden bekostede vi en langtidsholdbar belægning og bestyrelsen regner med at have en pasende sum penge til renovering fremover.

Benny: Renovationens biler er blevet lettere, så deres slid på vejene er blevet væsentligt mindre.

Budgettet blev herefter vedtaget.

6. Valg til bestyrelsen

På valg er:

* + Bestyrelsesmedlem Niels Riise Pedersen, GB19 (modtager ikke genvalg)
  + Bestyrelsesmedlem Torben Galtt, GB11 (modtager genvalg)
  + Suppleant Rigmor Bækholm, GB14 (stiller sig til rådighed som kandidat til den almindelige bestyrelsespost, der bliver ledig efter Niels. Den siddende bestyrelse bakker op om kandidaturen).

Torben og Rigmor blev (gen)valgt som almindelige bestyrelsesmedlemmer.

Mette Wier GB28 blev valgt som suppleant.

7. Valg af revisorer  
Begge revisorer blev genvalgt ved fredsvalg:

* Genvalgt: Henning Balle GB29
* Genvalgt Benny Ljungqvist GB35

# 8. Eventuelt

Mette GB28: Udstykning af marken. Den første stribe på marken er det tilladt at bebygge.

Benny GB35: Foreløbigt er der afmærket meget store grunde. Den lille grund/skov med træer og reb kan være truet. Har vi hævd på færdsel ad stien langs marken og gennem skoven? Godt for de gamle, nemmere end trapperne. Stien kaldes Hersted-stien opkaldt efter den gamle præst fra 1970’erne, der gik denne vej pga. hjerteproblemer. Grethe GB24: Det er mindst 20 år siden vi satte vores gamle ankerline er op langs stien. Niels GB19 : Har godsejeren været indforstået?